  Туспуктэм: Григорий Фомин Майя Бывальцева Россилэн лымшор но шор улосвылъёсысьтыз аэропортъёсы лобанэз 12-тӥ инвожоозь уретӥзы. Со сярысь Росавиацилэн пресс-службаез ивортӥз. Та дыре Анапае, Белгородэ, Брянске, Воронеже, Геленджике, Краснодаре, Курске, Липецке, Ростов-на-Дону каре, Симферополе но Элистае самолётэн вуыны уг луы. Россиысь авиакомпаниослы калыкез нуон-ваёнэз Сочиысь, Волгоградысь, Минеральные Водыысь, Ставропольысь но Москваысь аэропортъёсты уже кутыса радъяны ӵекто. Кунысь мукет аэропортъёс, калыккуспоосыз но, дышем радлыкъя ужало. Аэропортъёслэн но авиакомпаниослэн ужанрадлыказы воштӥськонъёс сярысь соослэн нимлыко сайтъёсысьтызы но мерлыко вотэсъёсысь огинъёсысьтызы тодыны луоз. Тодэ вайытом, Россиысь лымшор но шор улосъёсысь аэропортъёсы самолётъёс 24-тӥ тулыспалэ лобамысь дугдӥзы вал. Со дырысен сюбегатонэз кӧня ке пол выжтылӥзы ни. Тегъёс: Удмуртия Россия самолёт Мерлык  